Huquqiy xizmat ko’rsatishning davlat tomonidan tartibga solinishini amalga oshirish sohasida

Huquqiy xizmat ko’rsatishning davlat tomonidan tartibga solinishini amalga oshirish sohasida:
1. Notariat va fuqarolik holati dalolatnomalarini ro’yxatga olish faoliyatini tashkil etish bo’yicha:
Davlat notarial idoralarini tashkil etish va tugatish, notarius lavozimini ta’sis etish va tugatish bo’yicha qonun hujjatlarida belgilangan tartibda Vazirlikka takliflar kiritadi;
notariuslar tomonidan kasb majburiyatlarining, shu jumladan notarial ish yurituv qoidalarining bajarilishi yuzasidan belgilangan tartibda nazoratni amalga oshiradi, ularning ishini tahlil qiladi va umumlashtiradi;
davlat notarial idoralarini qat’iy hisobdagi gerbli (maxsus) blankalar bilan ta’minlaydi;
fuqarolik holati dalolatnomalarini ro’yxatga olishni tashkil qiladi, FHDYO organlari faoliyatiga rahbarlikni amalga oshiradi va ularni nazorat qiladi;
FHDYO organlarini tashkil qilish, qayta tashkil qilish va tugatish yuzasidan vazirlikka takliflar beradi, shuningdek ularning ishini tekshiradi, tahlil qiladi va umumlashtiradi;
FHDYO va notariat idoralari xodimlari tomonidan fuqarolarga huquqiy xizmat ko’rsatish darajasini oshirish bo’yicha chora-tadbirlarni ko’radi;
FHDYO organlarini qat’iy hisobdagi gerbli guvohnomalar blankalari bilan ta’minlaydi;
2. Advokatura va yuridik yordam tizimini rivojlantirish bo’yicha:
O’zbekiston Respublikasi Advokatlar palatasining hududiy boshqarmasi va advokatlik tuzilmalarining faoliyatida ko’maklashadi;
O’zbekiston Respublikasi Advokatlar palatasi hududiy boshqarmasi bilan birgalikda O’zbekiston Respublikasi Advokatlar palatasi hududiy boshqarmasi huzuridagi malaka komissiyasi tarkibini tasdiqlaydi;
advokatlarga litsenziyalar berishni va advokatlik tuzilmalarini (advokatlik byurolari, advokatlik firmalari va advokatlik hay’atlari) davlat ro’yxatidan o’tkazishni, shuningdek yuridik maslahatxonalarni hisobga qo’yishni amalga oshiradi;
davlat ro’yxatidan o’tgan (hisobga qo’yilgan) advokatlik tuzilmalarida ishlayotgan advokatlarning tegishli davlat reestrlarini yuritadi;
advokatlar malakasini oshirish bo’yicha tadbirlarni amalga oshirishga ko’maklashadi;
advokatlar tomonidan litsenziya talablari va shartlariga, shuningdek advokatlik tuzilmalari tomonidan ta’sis hujjatlariga, ustav faoliyatiga, qayta ro’yxatdan o’tkazish va tugatish tartibiga rioya qilishi ustidan nazoratni amalga oshiradi;
3. Davlat va xo’jalik boshqaruvi organlari, mahalliy davlat hokimiyati organlari, boshqa davlat tashkilotlarining yuridik xizmatini rivojlantirish bo’yicha:
Davlat va xo’jalik boshqaruvi organlari, mahalliy davlat hokimiyati organlari, boshqa davlat tashkilotlarida huquqiy ishlarni muvofiqlashtirishni amalga oshiradi, ularni yaxshilashga doir tavsiyalar ishlab chiqadi;
yuridik xizmatlar xodimlari va boshqa mansabdor shaxslar tomonidan yo’l qo’yilgan yuridik xizmatlar faoliyatini tartibga soladigan aniqlangan qonun hujjatlari talablari buzilishlarini bartaraf etishga yo’naltirilgan, shuningdek aybdor shaxslarni qonun hujjatlarida nazarda tutilgan javobgarlikka tortish bo’yicha o’z vakolati doirasida chora-tadbirlar ko’radi;
tuman va shahar hokimliklarining yuridik xizmati xodimlarini tayinlashda qatnashadi;
davlat va xo’jalik boshqaruvi organlari, mahalliy davlat hokimiyati organlari, boshqa davlat tashkilotlari yuridik xizmatlariga huquqiy ishlarga taalluqli ko’rsatmalar beradi;
davlat boshqaruvi organlari hududiy bo’linmalarining, tuman va shahar hokimliklarining, boshqa davlat tashkilotlarining yuridik xizmatlari xodimlarini attestatsiyadan o’tkazadi va attestatsiyadan o’tganligi to’g’risida guvohnoma beradi;
yuridik xizmatlar xodimlarining malakasini oshirish yuzasidan Vazirlikka takliflar kiritadi;
yuridik xizmatlar xodimlarining hisobini yuritadi;
yuridik xizmatlarining ma’lumotlar bazasini tuzish va yuritish tartibi loyihasiga, ma’lumotlar bazasiga kiritish uchun ma’lumot taqdim etish shakllari va muddatlarini belgilash bo’yicha Vazirlikka takliflar kiritadi.
Tadbirkorlikni rivojlantirishning normativ-huquqiy bazasini takomillashtirish, kichik biznes, hususiy tadbirkorlik, xorijiy investorlar va xorijiy investitsiyalar ishtirokidagi korxonalarning huquqlari va qonuniy manfaatlari ishonchli himoya qilinishini ta’minlash sohasida:
tadbirkorlikni huquqiy ta’minlash va rivojlantirishning samaradorligini oshirishga, tadbirkorlik sub’yektlari, xorijiy investorlar va xorijiy investitsiyalar ishtirokidagi korxonalarning huquqlari va qonuniy manfaatlarini himoya qilishga qaratilgan kompleks tashkiliy-huquqiy chora-tadbirlarni ishlab chiqish bo’yicha Vazirlikka takliflar kiritadi va ushbu chora-tadbirlarni amalga oshiradi;
tadbirkorlik sub’yektlari, xorijiy investorlar va xorijiy investitsiyalar ishtirokidagi korxonalar faoliyatini tartibga solish hamda ularni qo’llab-quvvatlash bo’yicha qonun hujjatlariga rioya qilinishi ustidan nazoratni ta’minlaydi;
tadbirkorlik sub’yektlari, xorijiy investorlar va xorijiy investitsiyalar ishtirokidagi korxonalarning huquqlarini himoya qilish, mikrofirmalar, kichik korxonalar, xorijiy investorlar va xorijiy investitsiyalar ishtirokidagi korxonalarni tashkil etish va samarali faoliyat ko’rsatishi uchun qulay huquqiy va tashkiliy shart-sharoitlar yaratish bo’yicha qonun hujjatlarini qo’llash amaliyotini o’rganadi, shuningdek uni takomillashtirish yuzasidan Vazirlikka takliflar kiritadi;
nazorat qiluvchi organlar tomonidan xo’jalik yurituvchi sub’yektlarning, shu jumladan yakka tartibdagi tadbirkorlarning faoliyatini tekshirishlar o’tkazilishining qonuniyligi ustidan nazoratni ta’minlaydi;
tekshirishlarni ro’yxatga olish kitobining shakli va to’ldirish tartibi loyihasiga takliflar beradi, tadbirkorlik sub’yektlari o’rtasida uning tarqatilishini ta’minlaydi va uni to’ldirish tartibiga rioya qilinayotganligi bo’yicha monitoringni amalga oshiradi;
tadbirkorlik sub’yektlari, xorijiy investorlar va xorijiy investitsiyalar ishtirokidagi korxonalarning buzilgan huquqlarini tiklash bo’yicha choralar ko’radi;
kichik biznes va xususiy tadbirkorlik sub’yektlari, xorijiy investorlar va xorijiy investitsiyalar ishtirokidagi korxonalar faoliyatiga yoki bu sohadagi qonunbuzarliklar bilan bog’liq jinoiy, fuqarolik, xo’jalik va ma’muriy ishlar materiallarini belgilangan tartibda o’rganadi;
davlat tuzilmalari, mahalliy davlat hokimiyati organlari, shuningdek ularning mansabdor shaxslari tomonidan tadbirkorlik sub’yektlari, xorijiy investorlar va xorijiy investitsiyalar ishtirokidagi korxonalar faoliyatiga noqonuniy aralashish holatlarini tegishli ma’lumotlar bazasini shakllantirgan holda aniqlaydi, o’rganadi va monitoringini amalga oshiradi;
tadbirkorlik sub’yektlari, xorijiy investorlar va xorijiy investitsiyalar ishtirokidagi korxonalarning ularning huquqlari va qonuniy manfaatlari buzilishi holatlari bo’yicha murojaatlarini ko’rib chiqadi, ko’rilgan chora-tadbirlar to’g’risida ularni xabardor qiladi;
|